·krepitvi odpornosti in obvladovanju tveganja nesreč v ranljivih ali nestabilnih državah ali državah, ki so jih prizadele nesreče, in v pozabljenih krizah,

Dejavnosti v letu 2016 temeljijo na letnem delovnem programu za izvajanje pobude EUAV , ki ga je Komisija sprejela v skladu s členom 21(3) Uredbe (EU) št. 375/2014 in členom 84(2) finančne uredbe. Proračun za izvajanje pobude EUAV je bil določen na 16 885 000 EUR. Sredstva so bila namenjena:

Poročilo temelji na podatkih, ki so bili zbrani in preučeni v skladu z okvirom za spremljanje izvajanja ukrepov v okviru pobude EUAV. Okvir je določila Izvajalska agencija za izobraževanje, avdiovizualno področje in kulturo (EACEA), ki je odgovorna za upravljanje večine dejavnosti Pobude.

Prvi prostovoljci v okviru te pobude so se usposabljali in bili napoteni v države zunaj EU v letu 2016. To je tretje letno poročilo o glavnih dejavnostih in dosežkih pri izvajanju pobude Prostovoljci EU za humanitarno pomoč.

Kot je predvideno v Lizbonski pogodbi, je Evropska unija leta 2014 ustanovila pobudo Prostovoljci EU za humanitarno pomoč (v nadaljevanju: pobuda EUAV). Cilj pobude je prispevati h krepitvi zmogljivosti Unije za zagotavljanje humanitarne pomoči glede na potrebe ter krepitvi zmogljivosti in odpornosti ranljivih skupnosti oziroma skupnosti, ki so jih prizadele nesreče, v državah nečlanicah EU. Hkrati pa Evropskim državljanom omogoča, da izrazijo solidarnost z ljudmi v stiski, tako da sodelujejo pri humanitarnih ukrepih v teh državah.

Vloge za certificiranje se bodo sprejemale do 30. septembra 2020. Zato se postopek redno spremlja in izboljšuje na podlagi izkušenj, ki si jih izmenjajo deležniki. Na podlagi dialoga z udeleženci pobude EUAV in njihovih rednih povratnih informacij je bil postopek poenostavljen. Elektronski obrazci za predložitev vlog so za uporabnika prijaznejši in jasnejši ter so na voljo v treh jezikih (v angleščini, francoščini in španščini).

Razpis za zbiranje predlogov je bil objavljen januarja 2015, da bi sestavili seznam 100 certificiranih organizacij pošiljateljic in organizacij gostiteljic, ki želijo sodelovati pri pobudi EUAV. Do konca leta 2016 je bilo certificiranih 82 organizacij, in sicer 23 organizacij pošiljateljic in 59 organizacij gostiteljic. Ena vloga je bila zavrnjena. Ocena devetih dodatnih vlog iz leta 2016 bo končana v letu 2017.

Vse organizacije, ki želijo napotiti ali gostiti prostovoljce v okviru pobude EUAV, morajo biti certificirane. Certificiranje organizacij pošiljateljic in organizacij gostiteljic se je začelo leta 2015 in je potekalo vse leto 2016. V postopku certificiranja se preverja, ali je omogočeno, da se visoki standardi in postopki upravljanja prostovoljnega dela, določeni za varovanje in upravljanje prostovoljcev med njihovo napotitvijo v okviru pobude EUAV, v celoti uresničujejo, ter ali jih izpolnjujejo vse sodelujoče organizacije.

Agencija EACEA je pristojna za razpise za zbiranje predlogov, javne razpise, upravljanje pogodb ter izvajanje ustreznih proračunskih sredstev v skladu z letnimi delovnimi programi, ki jih sprejme Komisija. Na področju operativnega upravljanja je Komisija še vedno neposredno odgovorna za vzpostavitev omrežja partnerjev in prostovoljcev, spletno platformo in komunikacijske dejavnosti.

Študija primera: Projekt v okviru pobude Prostovoljci EU za humanitarno pomoč z naslovom „Okrepljeno in bolj trajnostno upravljanje prostovoljstva na področju humanitarne pomoči“ (HVM) je namenjen krepitvi zmogljivosti partnerjev z Balkana, Kavkaza in iz držav Magreba na različnih področjih upravljanja prostovoljstva na področju humanitarne pomoči.

Študija primera: Projekt „Več bolje usposobljenih prostovoljcev EU za humanitarno pomoč“ vodi italijanska nevladna organizacija GVC, izvaja pa ga osem partnerskih organizacij iz osmih držav (iz Španije, Portugalske, Estonije, s Cipra, iz Latvije, Litve, Slovenije, in Madžarske) ter partnerska organizacija iz Italije. Cilj projekta je okrepiti zmogljivosti organizacij pošiljateljic in organizacij, ki si prizadevajo za pridobitev statusa organizacije pošiljateljice, za izvajanje dejavnosti humanitarne pomoči, sodelovanje v pobudi Prostovoljci EU za humanitarno pomoč ter razumevanje in uporabo standardov in postopkov, ki se zahtevajo za pridobitev statusa organizacije pošiljateljice.

Med drugimi področji, ki jih organizacije želijo nadalje razviti, so določitev standardov za upravljanje partnerstev, ocene potreb, upravljanje programov in lokalno prostovoljstvo. Projekti za razvoj znanja in spretnosti ter okrepitev zmogljivosti organizacij s sedežem zunaj EU so prav tako osredotočeni na vzpostavljanje partnerstev in zavezništev. Tesna partnerstva, ki se oblikujejo med partnerji pri izvajanju projektov, so lahko podlaga za nove skupne projekte v okviru pobude EUAV, zlasti na področju napotitev. Partnerji lahko tako igrajo vlogo ambasadorjev v svojih mrežah in prispevajo k izboljšanju najboljših praks v skladu s standardi EU.

Projekti za tehnično pomoč za organizacije s sedežem v EU so namenjeni zlasti izboljšanju postopkov teh organizacij in njihovih praks upravljanja prostovoljskega dela ter okrepitvi njihovih sposobnosti, da pridobijo status certificiranih organizacij. Vzpostavljanje partnerstev in zavezništev med organizacijami je nedvomno prednostno področje, ki ga organizacije želijo razvijati.

Do 4. julija 2016 (rok za oddajo vlog) je bilo prejetih osem vlog. Za pet projektov (tri za tehnično pomoč in dva za krepitev zmogljivosti), v katere je vključenih 39 izvajalskih partnerjev, je bilo odobreno sofinanciranje EU z 2 845 689 EUR skupnih nepovratnih sredstev.

Pobuda EUAV organizacijam gostiteljicam omogoča, da gradijo svoje zmogljivosti, organizacijam pošiljateljicam pa ponuja tehnično pomoč. Cilj je okrepiti zmogljivosti organizacij, ki nameravajo sodelovati pri pobudi EUAV, ter zagotoviti, da izpolnjujejo njene standarde in spoštujejo postopke, ki se uporabljajo zanjo. Razpis za zbiranje predlogov (EACEA/27/2016) je bil objavljen 30. aprila 2016 in je zagotavljal sredstva v skupnem znesku 7 960 000 EUR za sofinanciranje projektov za gradnjo zmogljivosti organizacij gostiteljic in tehnično pomoč za organizacije pošiljateljice na različnih področjih, kot so:

V letu 2016 se je izvajalo skupno petnajst projektov, pri čemer je vštetih deset projektov, za katere je bilo odobreno financiranje leta 2015 in v katere je vključenih 88 partnerjev. V projekte tehnične pomoči je vključenih 44 organizacij, v projekte gradnje zmogljivosti pa 85. Sodelujoče organizacije naj bi s projekti okrepile svoje upravne in operativne sisteme ter v sodelovanju s partnerji izvajale najboljše prakse na področju dostave humanitarne pomoči in upravljanja prostovoljnega dela.

Spomladi 2017 bodo zaključeni prvi projekti, ki so se začeli izvajati v letu 2015. Projekti se odvijajo v skladu s svojimi splošnimi delovnimi programi. Ni se poročalo o večjih zamudah.

Organizacije, vključene v: gradnjo zmogljivosti, gradnjo zmogljivosti in tehnično pomoč (države EU) ali gradnjo zmogljivosti in napotitev (države nečlanice EU), samo tehnično pomoč, samo napotitev.

3.Napotitev

Eden izmed glavnih ukrepov v okviru pobude EUAV je napotitev prostovoljcev. Cilj je izbrati, pripraviti in napotiti manj in bolj izkušene prostovoljce, da bi prispevali h krepitvi zmožnosti Evropske unije za zagotavljanje humanitarne pomoči na podlagi potreb, ter krepitvi zmožnosti in odpornosti ranljivih skupnosti oziroma skupnosti, ki so jih prizadele nesreče, v državah nečlanicah EU.

V letu 2016 sta potekala dva projekta napotitve, za katera je bilo odobreno financiranje na podlagi razpisa za zbiranje predlogov iz leta 2015. Projekta so vodile skupine organizacij pošiljateljic in organizacij gostiteljic. V okviru teh dveh projektov je bilo izbranih in usposobljenih 44 prostovoljcev. Prvi so bili napoteni decembra 2016. Prostovoljci EU za humanitarno pomoč sodelujejo pri projektih v 13 državah zunaj EU, in sicer: v Angoli, Boliviji, Kambodži, Ekvadorju, na Haitiju, Jordaniji, Libanonu, Malaviju, Senegalu, Nikaragvi, Sierri Leone in Turčiji. Prostovoljci imajo različne profile in delajo na različnih področjih. Nekateri pomagajo svoji organizaciji gostiteljici pri upravljanju projektov, prehranski varnosti in prehrani, komunikacijskih in logističnih dejavnostih, krepitvi odpornosti mest, obravnavanju vprašanj, povezanih z enakostjo spolov, ali pri obvladovanju tveganja nesreč.

Razpis za zbiranje predlogov (EACEA/14/2016) je bil objavljen 17. marca 2016 in zagotavlja sredstva v skupnem znesku 8 400 000 EUR za sofinanciranje projektov za napotitev prostovoljcev EU za humanitarno pomoč, vključno s pripravništvom za manj izkušene prostovoljce in gradnjo zmogljivosti in/ali tehnično pomočjo za izvajalske organizacije. Razpis je potekal v dveh krogih. Rok za oddajo predlogov je bil 17. maj oziroma 1. september 2016. Štirje projekti, ki vključujejo 71 partnerjev, so bili izbrani za sofinanciranje z nepovratnimi sredstvi EU v višini 4 920 356 EUR. V okviru teh projektov bo v države nečlanice EU napotenih 162 prostovoljcev v letih 2017 in 2018.